**JELGAVAS PILSĒTAS PAŠVALDĪBAS 2021.GADA 27. MAIJA**

**SAISTOŠO NOTEIKUMU NR.21-12**

**„JELGAVAS PILSĒTAS PAŠVALDĪBAS KAPSĒTU DARBĪBAS UN UZTURĒŠANAS NOTEIKUMI”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums  | Likuma “Par pašvaldībām” 15.panta pirmās daļas 2.punktā noteikts, ka pašvaldības autonomā funkcija ir gādāt par savas administratīvās teritorijas labiekārtošanu un sanitāro tīrību, apbedīšanas vietu izveidošanu un uzturēšanu. Minētā likuma “Par pašvaldībām” 21.panta pirmās daļas 16.punktā noteikts, ka tikai dome var apstiprināt saistošus noteikumus un noteikt administratīvo atbildību par to pārkāpšanu. Savukārt, likuma 43.panta pirmās daļas 4. un 6.punkts pašvaldības domi pilnvaro izdot saistošos noteikumus, paredzot administratīvo atbildību par to pārkāpšanu, ja tas nav paredzēts likumos, jautājumos par sabiedrisko kārtību, par sanitārās tīrības uzturēšanu, kā arī trešajā daļā noteikts, ka dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi. Ar kapsētu darbību, uzturēšanu un lietošanu saistītie jautājumi nav regulēti ārējos normatīvajos aktos (ne likumos, ne Ministru kabineta noteikumos). Līdz ar to pašvaldība to nosaka saistošajos noteikumos. Šobrīd Jelgavas pilsētas administratīvajā teritorijā esošo kapsētu darbība un uzturēšana noteikta Jelgavas pilsētas pašvaldības 2011.gada 24.marta saistošajos noteikumos Nr.11-12 „Jelgavas pilsētas pašvaldības kapsētu darbības un uzturēšanas noteikumi”, kuru sākotnējā redakcija tika sagatavota pirms 10 gadiem. Ievērojot to, ka ir nepieciešams aktualizēt esošo saistošo noteikumu redakciju, ir sagatavots jauns saistošo noteikumu projekts par kapsētu apsaimniekošanas kārtību, kapavietu piešķiršanas, ierādīšanas, kopšanas un uzturēšanas kārtību, un apbedīšanas kārtību. |
| 2. Īss projekta satura izklāsts | Jelgavas pilsētas pašvaldības saistošo noteikumu „Jelgavas pilsētas pašvaldības kapsētu darbības un uzturēšanas noteikumi” projekts nosaka Jelgavas pilsētas pašvaldības administratīvajā teritorijā esošo kapsētu iekšējās kārtības noteikumus, kapavietu piešķiršanas, kopšanas un uzturēšanas kārtību, apbedīšanas kārtību, kapliču izmantošanas kārtību, kapavietas uzturētāju tiesības un pienākumus, kā arī administratīvo atbildību par saistošajos noteikumos paredzēto prasību pārkāpumu. |
| 3.Informācija par plānoto projekta ietekmi uz pašvaldības budžetu | Saistošo noteikumu īstenošanas finansiālā ietekme uz pašvaldības budžetu netiek prognozēta. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Saistošo noteikumu tiesiskais regulējums attiecināms un var skart lielāko daļu Jelgavas pilsētas pašvaldības iedzīvotāju, kā arī nosaka konkrētu rīcību kapsētu pakalpojumu izmantošanā, t.sk. attiecīgu lēmumu pieņemšanu Administratīvā procesa likuma noteiktajā kārtībā ne vēlāk kā vienas darba dienas laikā.Kontroli par Saistošo noteikumu izpildi veic Jelgavas pilsētas pašvaldības iestāde “Jelgavas pilsētas pašvaldības policija”.  |
| 6.Informācija par konsultācijām ar privātpersonām | Nav veiktas. |

Jelgavas pilsētas domes priekšsēdētājs A. Rāviņš